KLINIQ ยอดขายเงินสดเป็นปัจจัยหลักซึ่งกำลังเติบโต
10 ธันวาคม 2565

KLINIQ ยอดขายเงินสดเป็นปัจจัยหลักซึ่งกำลังเติบโต
ยอดขายเงินสดเป็นปัจจัยหลักผลักดันการเติบโตของรายได้ ยอดขายเงินสดคือเงินสดที่บริษัทฯ ได้รับเมื่อขายแพ็กเกจให้กับลูกค้า โดย KLINIQ จะรับรู้รายได้ในงบกำไรขาดทุนเมื่อลูกค้าเข้ามาใช้บริการ ซึ่งคล้ายกับยอด backlog ที่จะบ่งชี้ถึงกระแสรายได้ของบริษัทฯ ในอนาคต
ทั้งนี้ มีความแตกต่างเล็กน้อยระหว่างยอดขายเงินสดและรายได้ค่าบริการรวม เราคาดว่ายอดขายเงินสดจะอยู่ที่ 3.3 พันลบ. ในปี 2567 ด้วยอัตราเติบโตเฉลี่ยต่อปีแบบ CAGR ในปี 2565-67 ที่ 39% ยอดขายเงินสดในแต่ละไตรมาสมีแนวโน้มขาขึ้น โดยอยู่ที่ 459 ลบ. ใน 3Q65 เพิ่มจาก 341 ลบ. ใน 1Q65 หนุนจากทั้งจำนวนสาขาที่มากขึ้นและรายได้ต่อสาขาที่สูงขึ้น
ความได้เปรียบด้านต้นทุน KLINIQ เป็นคลินิกความงามแห่งแรกที่จดทะเบียนในตลาดหลักทรัพย์ เงินทุนที่ได้รวม 1.5 พันลบ. จะช่วยให้ KLINIQ สามารถเพิ่มจำนวนสาขาได้ง่ายขึ้นและรวดเร็วมากขึ้น รวมทั้งการจัดซื้ออุปกรณ์ทางการแพทย์ที่ได้ส่วนลดจากปริมาณการซื้อที่มากพอ ซึ่งหมายถึงบริษัทฯ จะสามารถรองรับอุปสงค์ที่เพิ่มขึ้นจากสาขาที่เพิ่มขึ้นทั้งในกรุงเทพฯ และต่างจังหวัดด้วยต้นทุนที่ถูกกว่าคู่แข่ง
เจาะตลาดใหม่และที่ตั้งใหม่ ๆ KLINIQ ก่อตั้งแบรนด์ใหม่ที่มีชื่อว่า “L.A.B.X” ซึ่งถือเป็นแบรนด์ที่ 2 เพื่อรองรับอุปสงค์เจน X และ Y ด้วยค่าบริการที่ถูกกว่า และบริการที่ไม่ซับซ้อนเท่า แบรนด์ “KLINIQ” ในเดือนเม.ย.2565 KLINIQ เปิดตัวศูนย์ศัลยกรรมแห่งแรกที่ศูนย์การค้าสยามพารากอนเพื่อรองรับอุปสงค์ตลาดศัลยกรรม ในการประชุมนักวิเคราะห์วานนี้ ผู้บริหารกำลังพิจารณาทำเลที่ตั้งใหม่ เช่น ที่โลตัส สำหรับแบรนด์ L.A.B.X นอกเหนือจากสาขาที่ส่วนใหญ่อยู่ในเซ็นทรัลพลาซ่าและเดอะมอลล์ นอกจากนี้ KLINIQ ยังสนใจเปิดสาขาในเมืองรองมากขึ้น เช่น จ.สระบุรี และจันทบุรี ซึ่งได้รับการตอบรับที่ดี
มุมมอง KS
- เราคงคำแนะนำ “ซื้อ” KLINIQ เรามองว่า KLINIQ อยู่ในตำแหน่งที่ดีที่จะรองรับอุปสงค์ความงามในประเทศไทย และมีโอกาสในการเจาะตลาดต่างประเทศ CLMV ทั้งนี้ KLINIQ มีแบรนด์ ที่แข็งแกร่งและได้เปรียบด้านต้นทุนเพราะมีเครือข่ายสาขา เงินทุนที่ได้รับจาก IPO จะช่วยขับเคลื่อนให้บริษัทฯ ขยายธุรกิจได้เร็วและง่ายกว่าคู่แข่ง ขณะที่รายได้จากการสละสิทธิที่ติดลบถูกชี้แจง ซึ่งจะไม่เป็นประเด็นกังวลในอนาคต ด้าน downside risk มาจากการควบคุมต้นทุนที่มีประสิทธิภาพน้อยลงและการแข่งขันที่รุนแรงกว่าคาด
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #KLINIQ